
DIRECŢIA URBANISM

SERVICIUL PLANIFICARE SPAŢIALĂ
Nr.U22008-002689/22.04.2008
R E F E R A T
privind aprobarea Planului Urbanistic de Detaliu „Cladire locuire P+M”, str. Eroilor de la Paulis, nr. 19, Timişoara.

Către Comisiile Consiliului Local al Municipiului Timişoara
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

           Având în vedere solicitarea înregistrată cu nr. U22008-002689/21.04.2008 privind aprobarea Planului Urbanistic de Detaliu “Cladire locuire P+M”, str. Eroilor de la Paulis, nr. 19, Timişoara;


Având în vedere cerinţele Certificatului de Urbanism nr. 5389 din 27.08.2007;

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu “Cladire locuire P+M”, str. Eroilor de la Paulis, nr. 19, Timişoara.
Planul Urbanistic de Detaliu “Cladire locuire P+M”, str. Eroilor de la Paulis, nr. 19, Timişoara, este elaborat de proiectantul SC METOPA SRL, proiect nr. 06/2008, la cererea beneficiarilor KECSKEMETI TEREZIA, CRISFALUSI MARIA si KECSKEMETI STEFAN.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Conform PUG aprobat prin HCL 157/2002 si prelungit cu HCL 139/2007, terenul studiat este cuprins in UTR 10, cu destinatia de subzona rezidenţială cu clădiri P – P+2 şi funcţiuni complementare. 

Terenul studiat în cadrul Planului Urbanistic de Detaliu “Cladire locuire P+M”, str. Eroilor de la Paulis, nr. 19, Timişoara, este situat în intravilanul municipiului Timişoara, în partea de nord - vest a oraşului, zona Mehala. 

Prin prezentul Plan Urbanistic de Detaliu “Cladire locuire P+M”, str. Eroilor de la Paulis, nr. 19, Timişoara, nu se incalca prevederile OUG nr. 114/2007 privind modificarea si completarea OUG nr. 195/2005 privind protectia mediului.
Terenul studiat în suprafata totala de 702 mp. este înscris în C.F. nr.  9837, având nr. cadastral 20852, in suprafata de 387 mp, gradina si nr. cadastral 20853, in suprafata de 315 mp, casa si curte, fiind proprietatea beneficiarilor KECSKEMETI TEREZIA, CRISFALUSI MARIA si KECSKEMETI STEFAN.
Pe terenul studiat se află amplasată in momentul de faţă o construcţie cu destinatia de locuinta in regim parter.
Prin documentaţie se propune realizarea pe parcela, a unei a doua cladiri in regim de înălţime P+M, avand destinatia de locuinta familiala. 
Accesul auto pentru parcajele din incinta parcelei (cu posibilitate de întoarcere pe parcela) se va face conform avizului Comisiei de Circulaţie nr. ------------------------
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G., conform "Normativului privind proiectarea cladirilor de locuinte", aprobat cu ordinul nr. 71/N din 27 martie 1997).
Indicii propuşi prin documentaţie sunt:

POT max = 40 %

CUT max=  1
Regim de inaltime max. P+M
Spatii verzi min 30%

Se vor respecta toate condiţiile impuse prin avizele eliberate de deţinătorii de reţele şi utilităţi publice.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.) 
Planul Urbanistic de Detaliu “Cladire locuire P+M”, str. Eroilor de la Paulis, nr. 19, Timişoara,  se va integra în Planul Urbanistic General al Municipiului Timişoara şi va avea o valabilitate de 10 ani.

